ช็อค9DWทรุดหนัก
นัดลงทุนแห่ขายใบสำคัญแสดงสิทธิอนุพันธ์อ้างอิงหุ้นสามัญ ทำราคาดิ่งกว่า 90%
4 ต.ค. 2553

นัดลงทุนแห่ขายใบสำคัญแสดงสิทธิอนุพันธ์อ้างอิงหุ้นสามัญ ทำราคาดิ่งกว่า 90%
นักลงทุนถล่มขายใบสำคัญแสดงสิทธิอนุพันธ์อ้างอิงหุ้นสามัญ (DW)ตัวที่ติดบัญชีแคชบาลานซ์ จะต้องวางเงินสดทั้ง100%ก่อนสั่งซื้อทุกตัว  โดยเฉพาะIVL01PA ระหว่างวันดิ่งลงไปเหลือ 0.07บาท ทรุดลงไปกว่า90%จากราคาวันก่อนหน้าอยู่ที่3.06บาท ก่อนดีดกลับขึ้นมาอย่างรวดเร็วมาซื้อขายบริเวณ2.32บาท ลดลง0.74บาทหรือ 24.18% 
ส่วน DW  ที่ถูกแคชบาลานซ์ที่เหลือราคาก็ลดลงแรงเช่นกัน แม้ว่าราคาหุ้นแม่จะปรับตัวขึ้นก็ตาม เช่น  PTT13CC ซื้อขายที่ 4.24 บาทลดลง0.62 บาทคิดเป็น12.76 %ส่วน PTT13CB ที่ไม่ถูกแคชบาลานซ์ราคากลับเพิ่มขึ้น 0.85บาท ซื้อขายที่ 6.30ตามหุ้นปตท. (PTT)
มาร์เก็ตติง กล่าวว่า สาเหตุที่ราคาหุ้น DW  ที่ถูกแคชบาลานซ์  รูดลงรุนแรง เป็นเพราะมีสภาพคล่องต่ำ เมื่อมีแรงขายออกมาก็กดให้ราคาลงไปมาก แต่ก็มีแรงซื้อกลับ ซึ่งสถานการณ์นี้ไม่แนะนำให้เข้าไปเก็งกำไร  
ทั้งนี้ นับตั้งแต่วันที่ 4-22 ต.ค.นี้ นักลงทุนจะต้องวางเงินสดทั้ง100% ก่อนสั่งซื้อใบสำคัญแสดงสิทธิ 9 ตัว ประกอบด้วย KBAN13CB, PTTE13CB,BANP13CB, ADVA13CA, PS13CA, PTT13CC, PTTC13CA, TTA13CA และIVL01PA